
Bestyrelsesmøde 4 juni 2026 Hvidovre Sejlklub Suset.

Deltagere:	 
Ulrik Larsen (ref) 
Ronni Andersen
Nathalia Nyeland
Stig Pedersen
Svend Jørgensen

Afbud: 
Osama Hamza 
Jan Larsen
Hans Henrik
Arvid Andersen


· Referat fra sidst
Godkendt,

· Økonomi
Intet nyt

· Status havn, lokalplan, driftsaftale m.m.
Driftsaftalen med kommunen udløber med udgangen af juni, og Kommunen har endnu ikke fået et udbud til en ny aftale klar. Derfor har de fremsendt et udkast til en ”nødkontrakt” som på uændrede vilkår forlænger den gældende aftale med et ½ år. Der indgår også en lang baggrunds- og udbudsretlig redegørelse, en gentagelse af den eksisterende driftsaftale og ret omfattende bestemmelser om misligholdelse, som vi syntes er skudt over mål i en nødkontrakt til en kort overgangsaftale. 
Kommunen og deres advokat mener dog det er relevant af felre årsager og vi accepterer udkastet. 

Der har været afholdt bukkedag og der er nu fint på pladsen og klar til sommersæsonen.

Vi afventer et møde med kommunen omkring inddragelse af areal til byggeplads for det kommende foreningshus.

· Klubhus og køkken
Klubbens forpagter (Tina) har sagt op med udgangen af september. Vi skal nu have fundet ud af hvad der så skal ske. Der er enighed om, der skal arbejdes på at få en ny forpagter ind. De nærmere vilkår m.m. blev indledningsvist drøftet. Der er dog mange forhold og hensyn, der skal balanceres.  
Tidshorisont for evt. opslag, ansøgning m.m. er ikke klart pt. 
”Køkkenudvalget” arbejder videre med koncept, fordele og ulemper.

Sejlads og klubbåde, herunder surfprojekt
Der er i alt pt. modtaget ca. 100.000 kr. fra Nordeafonden til grej og sikkerhedsudstyr til surfprojektet, og der er modtaget ca. 80.000 fra DIF/DGI målrettet containere til surfprojektet. 

Vi er derfor ikke helt i mål i forhold til de samlede udgifter. Det var på mødet enighed om at gå efter at få både en 20 og 40 fods container hvis det er muligt med tilskud fra klubbens eget budget på 100.000 kr. til opgaven som tidligere er afsat. 
Det kan evt. betyde at der bliver plads til mere end surfgrej i containerne. 
Der arbejdes nu videre med byggeansøgning, konkrete tilbud m.m.

Guldtuden afholdes 27. juni.

Onsdagssejladser er godt i gang med nogenlunde tilslutning. Anetto er stadig under reparation, så starter m.m. kører ”håndholdt”.
Der er fin gang i juniorafdelingen, som stadig sejler om mandage og de dygtigste også torsdag. 

Sommerferie og bemanding
Juli + ca. 1. halvdel af august er kontoret lukket. Hans Henrik og Stig planlægger nærmere. 

Evt. 
Nathalia orienterede om ”nye vinde” fra statens side ift. administration af folkeoplysningsloven. F.eks omkring husleje for sejlklubber m.m.. Vi følger sagen bla. via sejlunionen.

